Det+moderne+Norge

**Det moderne Norge tar form**
  Moderniseringen av Norge tok for alvor til i årene mellom 1884 og 1914. Det moderne gjennombruddet i kulturlivet i 1880-årene førte til et oppgjør med den gamle embetsstandens kulturelle hegemoni. Det ble stilt spørsmål ved gamle verdier. Sterke motkulturer vokste fram og fikk etter hvert politisk innflytelse. Nasjonalismen, som ble tatt opp av partiet Venstre, ble en viktig drivkraft for unionsoppløsningen i 1905. Arbeidere og kvinner etablerte egne organisasjoner som krevde stemmerett og politisk innflytelse. Innenfor næringslivet vokste industrien fram. Utviklingen kom først i tradisjonelle næringer som fiske, trelast og treforedling. Etter århundreskiftet fikk den virkelig kraftkrevende industrien, som elektrokjemisk og metallurgisk industri, sitt gjennombrudd. Utbygging av fossefall og etablering av nye industristeder la grunnlaget for en sterk arbeiderbevegelse. Framveksten av en industriarbeiderklasse skapte behov for en sosialpolitikk. I årene fram mot den første verdenskrigen endret forståelsen seg av hva som var statens rolle i samfunnet. Med Johan Castberg (1862–1926) og hans lovgivning så vi de første tendensene som pekte fram mot vår tids velferdsstat. Kilde: Mennesker i tid 2. Cappelen

@Den norske nasjonalismen @Nasjonalromantikken i kulturlivet @Norsk politikk overfor urfolk og minoriteter @Mot et politisk flerpartisystem @Ut av unionen @Næringsutvikling @Statsutvikling @Det moderne gjennombruddet i kulturlivet @Arbeiderne samler seg @Stemmerett for alle!

Eilert Sundt Fridtjof Nansen